ฝนพรำน้ำเจิ่งถนน รถทัวร์หลุดโค้งที่วังน้ำเขียว บาดเจ็บ 32 คน
(ภาพจากกู้ภัยอุดมทรัพย์),รถทัวร์จากพัทยามุ่งหน้าอุบลฯ เจอฝนพรำตลอดทาง หักเข้าโค้งที่ อ.วังน้ำเขียว โคราช แต่ถนนลื่นจนรถหลุดโค้งลงข้างทางพลิกคว่ำ มีผู้บาดเจ็บทั้งหมด 34 คน โชเฟอร์บอกพยายามหักพวงมาลัยเต็มที่แล้ว แต่เอาไม่อยู่ ,วันที่ 8 ก.ค. 59 สื่อข่าวได้รับแจ้งจาก พ.ต.ท.กระจาย พันตะคุ พนักงานสอบสวนเวร สภ.อุดมทรัพย์ อ.วังน้ำเขียว จ.นครราชสีมา เมื่อเวลา 00.35 น. ได้รับแจ้งจากศูนย์วิทยุ สภ.อุดมทรัพย์ ว่าเกิดอุบัติเหตุรถบรรทุกโดยสารประจำทางเสียหลักลงข้างทางที่ ถนนสายนครราชสีมา-กบินทร์บุรี (ถนนสาย 304) บริเวณบ้านห้วยน้ำเค็ม ต.อุดมทรัพย์ อ.วังน้ำเขียว จ.นครราชสีมา จึงได้รายงานให้ผู้บังคับบัญชาทราบ และมอบหน้าที่ร้อยเวรให้ ร.ต.อ.จิระวัฒน์ ประยูรพันธ์ พนักงานสอบสวนสำรอง ออกไปตรวจสอบ,ที่เกิดเหตุอยู่บนถนนสายนครราชสีมา-กบินทร์บุรี (ถนนสาย 304) ระหว่างหลัก กม.ที่ 243-244 บริเวณโค้งวนศาสตร์ บ้านห้วยน้ำเค็ม ม.11 ต.อุดมทรัพย์ อ.วังน้ำเขียว จ.นครราชสีมา ขาเข้านครราชสีมา พบรถทัวร์โดยสารประจำทางสาย อุบลฯ-พัทยา ของบริษัท นครชัยแอร์ ยี่ห้อซันลอง สีขาว หมายเลขทะเบียน 10-6689 อุบลราชธานี สภาพพลิกตะแคงไปด้านขวา หัวรถตกไปข้างทาง ท้ายรถเกยอยู่บนช่องทางจราจรด้านซ้าย สภาพรถได้รับความเสียหาย โดยมี นายจันทร์ โคตรพันธ์ อายุ 49 ปี เป็นคนขับรถ,สอบสวนนายจันทร์ ให้การว่า ขับรถทัวร์ออกจากพัทยา พร้อมผู้โดยสาร 32 คน มุ่งหน้า จ.อุบลราชธานี เมื่อมาถึงบริเวณที่เกิดเหตุ มีฝนตก และถนนลื่น ทำให้ตนบังคับรถขณะเข้าโค้งไม่ได้ รถลื่นไถลและพลิกคว่ำ,ส่วนผู้บาดเจ็บทั้งหมด 34 คน รวมแอร์บัส และพนักงานประจำรถ ไม่มีผู้เสียชีวิต โดยมีเจ้าหน้าที่กู้ภัยอุดมทรัพย์เข้าให้การช่วยเหลือ นำผู้บาดเจ็บ 27 รายส่ง รพ.วังน้ำเขียว อีก 5 ราย ส่ง รพ.มหาราช นครราชสีมา ส่วนที่เหลือบาดเจ็บเล็กน้อย แพทย์อนุญาตให้กลับบ้านได้ หลังตรวจในที่เกิดเหตุแล้ว ทางตำรวจได้นำรถทัวร์โดยสารคันเกิดเหตุมาตรวจสภาพ และจอดไว้ที่ สภ.อุดมทรัพย์ เพื่อดำเนินการตามกฎหมายต่อไป.
รถทัวร์จากพัทยามุ่งหน้าอุบลฯ เจอฝนพรำตลอดทาง หักเข้าโค้งที่ อ.วังน้ำเขียว โคราช แต่ถนนลื่นจนรถหลุดโค้งลงข้างทางพลิกคว่ำ มีผู้บาดเจ็บทั้งหมด 34 คน โชเฟอร์บอกพยายามหักพวงมาลัยเต็มที่แล้ว แต่เอาไม่อยู่  
รถทัวร์คว่ำ,ทัวร์หลุดโค้ง,ฝนตกถนนลื่น,แหกโค้ง,บาดเจ็บ32คน,นครชัยแอร์,อุบัติเหตุ,วังน้ำเขียว,นครราชสีมา,ข่าว,ข่าวทั่วไทย,ข่าวสังคม,ไทยรัฐออนไลน์